Se på deg selv.
Bare en brikke i et stort spill.
Lønnsslaver er fanget i et liv. De følger reglene,
og de blir rævkjørt.
Du har prøvd å gjøre ting riktig,
men du har oddsen mot deg.
Jeg kan vise deg hvordan du får penger,
makt og respekt som du har vært nektet tilgang til for lenge.
Det står i denne strategiplanen.
En rekke taktikker brukt av verdens mektigste mafiabosser
for å bli herre over sin egen skjebne.
Ett drap av gangen.
AL CAPONE FÅ DRØMMEJOBBEN
FRANK LUCAS UTVID VIRKSOMHETEN
SALVATORE RIINA DOMINER MED VOLD
JOHN GOTTI FØLG ALLTID REGLENE
WHITEY BULGER TENK LANGSIKTIG
PABLO ESCOBAR GÅ NYE VEIER
Dette livet er ikke for alle.
Men følg deres eksempel, så kan du lære å bruke disse midlene
til å bli drepende suksessrik.
Når jeg sier mafiaboss, hva ser du for deg?
LEDER AV KRIMINELL OPERASJON
Så bokstavelig.
En mafiaboss er en som vet hvordan man slår systemet.
En mafiaboss er adm. direktør for en organisasjon.
Noen av disse organisasjonene er store og tjener mye penger.
Og når det oppstår problemer…
Vi har ulike måter å ta oss av dem på.
Vi gjør det med frykt, for faen. Vi er voldsomme!
De store gangsterne driver årlig organisert kriminalitet for to billioner
og kjenner verdien av struktur, PR og en variert portefølje.
UTPRESSING - NARKOTIKA - GAMBLING KIDNAPPING - SVINDEL - UTPRESSING - MORD
Før du kan vise makt og styrke som boss
må du følge strategiplanen for å stige i gradene.
Få steg like høyt og like fort som herrefrisørens sønn fra Brooklyn.
Han vokste opp til å bli den opphavelige gangsteren.
Her kommer han! Sjefen selv!
Al Capone.
Innen han fylte 30
var Al Capone blitt kongen av Chicagos underverden.
Han drev et enormt forbryterimperium som håvet inn over 100 millioner dollar.
1,7 MILLIARDER DOLLAR I DAGENS PENGER
Han etterlot seg en lang rekke av lik tvers gjennom Chicago.
Men det er hvordan han startet som blir din første leksjon i selvforbedring.
Du vil ha suksessen som følger av å være boss. Det vil du!
Er du klar for å starte ditt eget imperium?
TAKTIKK UTLØS POTENSIALET DITT
For å bli en vellykket mafiaboss må du være motivert. Du må være ambisiøs.
Du må være smart og vite hvordan man motiverer
og til tider skremmer folk for å kontrollerer dem.
Som i alle yrker krever det flittig trening og en målrettet tilnærming
å utvikle disse ferdighetene.
Mafiaen tiltrakk seg folk som ønsket å lykkes.
De hadde ingen utdanning. De kunne ikke gå på college, så de tenkte:
"Jeg kan rane noen, banke dem opp."
Hvem verdsetter det? Organisert kriminalitet.
Og som du vil se,
frigjør de fleste kriminelle lederne potensialet sitt i ung alder.
John Gotti, New Yorks mafiaboss, ble arrestert fem ganger
før han fylte 21 år.
Som barn mistet han nesten tærne da de ble knust
under en sementblander han prøvde å stjele.
Slik fikk han sitt velkjente ganglag.
Den sicilianske bossen Salvatore Riina bisto i sitt første drap
da han bare var 18 år gammel.
Han var med på å drepe en fagforeningsmann som hadde blamert Riinas sjef.
Og som tenåring
gjorde Pablo Escobar, grunnleggeren av Medellín-kartellet, sin lærermor stolt.
Han solgte falske vitnemål før han begynte å forfalske karakterbøker.
Unge Al Capone var også en begavet student av de kriminelle kunster.
BROOKLYN I NEW YORK
Capone var sønn av immigranter.
Faren kom til landet først. Han var frisør i Brooklyn.
I Italia laget de pasta.
Så Capone ble ikke født inn i dette. Det var USA som skapte gangsteren.
Han fikk gode karakterer på skolen mens han gikk der.
Men han sluttet i sjette klasse, muligens pga. en krangel med læreren.
Han kjedet seg nok og ville tjene penger.
Snart oppdaget Al det perfekte utløpet for entreprenørånden sin.
Ett år fikk han bursdagsgaven av faren sin som alle barn drømmer om.
Et skopussesett.
Mens unge Al ventet på kunder
så han en annen, mer lønnsom måte å tjene penger på
hos den lokale gangsteren, Don Battista Balsamo.
Capone ble imponert og inspirert.
Neste dag leide han inn to fettere for å gi sin egen bedrift et fortrinn
ved å banke opp konkurrentene.
Lille Capone sa til gutten at om han ville unngå trøbbel,
måtte han betale.
"Vil dette skje hver uke", spurte gutten.
"Selvsagt ikke", sa Capone. "Det blir hver dag."
Du ser hvor gatesmart beskyttelsesvirksomheten var.
Dette viser oss at han var ressurssterk og at han hadde ambisjoner, ideer,
og en forretningssans som passet perfekt til å bli gangster.
Det er én ting å vise at du har personligheten for å lykkes,
men du går aldri hele veien til mafiaboss
uten riktig veiledning.
La strategiplanen vise deg veien.
TAKTIKK LÆR AV DE BESTE
Uansett hvor smart og tøff du tror du er,
lykkes ingen i mafiaspillet fullstendig på egen hånd.
Du trenger en mentor.
Det er viktig å ha noen som tror på deg og vil undervise deg,
for du havner i en farlig verden.
Hvis du omgås feil person, varer du ikke lenge.
Men å finne den rette læreren vil kreve litt innsats.
Du kan ikke bare si til noen: "Jeg vil gjerne bli som deg."
Noen må si at du har det som skal til.
Så du gjør det som kreves for å vise at du duger. Det er sånn det skjer.
Unge Capone viste sin entusiasme for strategiplanen
ved å oppsøke ikke én mentor, men to.
John Torrio ble ansett som et geni i underverdenen.
Kriminell, selvsagt. Gjorde ulovlige ting,
men i sitt valgte yrke ble han sett på som en veldig smart person.
Og alle barna i Capones nabolag i Brooklyn visste hvem Johnny Torrio var.
Capone fikk møte Johnny Torrio og Johnny Torrio sa:
"Kontakt meg om du trenger jobb."
Det var stort.
Capone begynte å gå ærender for ham,
som å levere våpen i papirposer og hente omsetningen fra de lokale bordellene.
Torrio ble nesten en farsfigur for Al Capone.
Unge Capone lærte disse reglene av Torrio.
Kle deg for suksess.
Hold kjeft.
Og når det gjelder å holde seg på topp, husk at penger er makt.
De unge mafiaguttene var eplekjekke. De trodde de visste alt.
Capone var ydmyk overfor Torrio.
Capone benyttet seg også av denne fyren som mentor nummer to.
Brooklyns beste utpresser, Frankie Yale.
Frankie Yale var en voldelig mann.
Han var én av de farligste i New York. At Capone ikke var redd,
men ville jobbe for den fyren, sier noe om personligheten hans.
Frankie Yale lærte Capone andre ferdigheter.
Vis alltid at du mener det.
Ha alltid mest våpen.
Sørg for at ryktet ditt går foran deg.
Og da Capone begynte å jobbe i Frankie Yales bar,
Harvard Inn på Coney Island,
fikk han sjansen til å vise seg som en verdig elev.
8 ÅR FØR CAPONE BLE BOSS
Nitten år gamle Al Capone betalte det han skyldte som ryddegutt.
Én kveld fikk han øye på en ung kvinne.
Han prøvde å sjekke henne opp.
Han prøvde igjen.
Han mislyktes, så han prøvde en mer direkte tilnærming.
Hennes bror, Frank Galluccio,
kollega av New Yorks mafiaboss Lucky Luciano, hadde sett nok.
Capone var mye større og fikk snart overtaket.
Galluccio trakk kniv
og kuttet Al opp i ansiktet.
Capone var nå merket for livet og ville ha hevn,
men Frankie Yale sa nei.
Han ville ikke la elevens raseri starte en krig
som kunne gjøre ende på dem begge.
Capone gikk med på å droppe konflikten, men senere tok han en enda søtere hevn.
Han gjorde Galluccio til løpegutten sin.
Capone var en god elev og plukket opp ting fra sine mentorer.
Han lærte det som kunne læres.
At han hadde Frankie Yale på sin side, forklarer hvordan han overlevde tenårene.
Jobben hans var risikabel, men viktige folk passet på ham.
Nå som du har lagt grunnlaget for fremtiden din,
er det på tide å skape din egen vei.
Jeg er på vei til toppen.
For å bryte ut av flokken må du bevise at du har lederegenskaper.
Og ingenting viser det som en millionidé.
TAKTIKK SKAP DIN EGEN LYKKE
Vil du stige til topps?
Du må tjene penger. Mye penger.
Du må vite hvordan du kan tjene dem.
Du kan ikke la noe komme i veien for den økonomiske visjonen din.
Lær av Al Capone.
5 ÅR FØR CAPONE BLIR BOSS
Capone flyttet til Chicago
fordi han så en sjanse til å gjøre noe større med livet sitt.
Chicago er en stor, travel by,
og han kom dit akkurat da forbudstiden startet.
Etter første verdenskrig bestemte de beste hjernene i USAs kongress
at nøkkelen til økende amerikansk makt og velstand var å forby alkohol.
Men Capone var mer skeptisk
til sine landsmenns toleranse for edruelighet.
FORBUDET TRER I KRAFT 1. JULI KJØP NÅ, SPAR PENGER
Capone innså at massene ikke ville omfavne den loven.
Da må du begynne å tenke som en forretningsmann.
Hvordan kan det utnyttes? Det er nøkkelen.
Han innså at det var millioner å tjene
fordi forbrukerne ville ha det produktet, og vi skulle gi dem det.
Det kule glasset med muligheter som myndighetene tilbød,
ble kalt smugling og hjemmebrent.
Det var valgmuligheter for enhver smak.
Hvis whisky var din favorittdrikk, kunne du selge den som medisin.
Med resept fra legen kunne enhver fyllik få sitt.
Eller du kunne finne kreative måter
å importere sprit fra Canada på.
Hvis du foretrakk det søte, fantes det også romsmuglere
som skaffet den beste utenlandske spriten rett fra båten.
Men for å tjene enda mer, var det øl som gjaldt.
Gauker overtok stengte bryggerier.
Og når politiet kom på besøk, fikk de dem til å se en annen vei.
Så klistret de på noen smarte etiketter og så på at pengene strømmet inn.
Men hvis du ville at pengene virkelig skulle regne, kunne du gjøre alt.
Etter at Capone kom til Chicago og fikk kontakt med sin gamle mentor John Torrio,
fokusert Capone på å starte en hjemmebrentoperasjon.
I begynnelsen var Capone mest muskler for Torrio.
Men gradvis begynte Johnny Torrio å innse
at Capone også var en utmerket forretningsmann.
Han var en karismatisk leder som folk ville jobbe for.
Men det lå en hindring i veien for Capones kriminelle visjon,
Chicagos toppgangster og Torrios nåværende sjef,
Big Jim Colosimo.
Big Jim Colosimo ville ikke involvere seg i hjemmebrenning.
Han var fornøyd med restauranten, bordellet og kasinoet.
Han var ikke villig til å ta risikoen ved å utvide.
Capone lot ikke trangsynte hoder komme i veien for en god idé.
Han og Torrio måtte finne en løsning.
På et tidspunkt bestemte de at Big Jim måtte bort.
2,75 % ØL ER ULOVLIG
Siden veien mot ulovlig rikdom sto på spill,
stolte ikke Capone på hvem som helst til å ta ut Big Jim.
Han visste hvem han skulle ringe til,
hans andre mentor og tidligere sjef fra New York, Frankie Yale.
Capone organiserte detaljene og tilbød Yale 10 000 dollar for jobben.
Det tilsvarer rundt 150 000 i dag.
På Capones instruks
inntok Yale posisjon på Colosimo's Restaurant.
Rett før klokka 16 ankom Colosimo for å møte en kollega,
men mannen dukket ikke opp.
Colosimo gikk til telefonen for å høre hva som foregikk, og gikk rett i fella.
Big Jim ble truffet bak høyre øre og døde på stedet.
Drapet rystet Chicagos underverden
og lot Capone gjøre sin visjon til virkelighet.
I løpet av de neste tre årene overtok Capone og Torrio ni store bryggerier.
Det ble raskt klart at dette var karene. De kontrollerte spritbransjen.
Bryggeriene som en gang var eid
av store, lovlige selskaper, ble nå drevet av disse to karene.
Capones hjemmebrentstrategi gjorde Torrios opersjon til et forbryterimperium
som håvet inn minst tre millioner dollar i året.
Det tilsvarer 51 millioner i dag.
Å eliminere det viktigste hinderet hadde en annen fordel.
Det sendte John Torrio til toppen av Chicagos underverden
med Capone som hans nummer to.
Når du beveger deg oppover i arverekken,
er din endelige vei til statusen som boss langt fra sikker.
Hvordan bevarer du din plass i rekken?
TAKTIKK SØRG FOR ALLTID Å BESTEMME
Når du blir mafiaboss, får du bestemme.
Ikke si det igjen, hører du?
Men for å få den forfremmelsen, må du vise én viktig egenskap.
Lojalitet.
Spill på plassen din.
Hvis din posisjonen er til venstre, spiller du til venstre.
Hvis din posisjon er å samle inn penger fra kortspill på torsdager,
er det det du gjør.
Utfør ordrene dine.
1 ÅR FØR CAPONE BLIR BOSS
Da Al Capones møte med skjebnen nærmet seg,
sørget han for at bossen, John Torrio, visste at han støttet ham.
Han var en ung mann, forsatt i lære. Han tjente penger.
Han var ikke noen, i hvert fall ikke på den tiden,
som virket klar til å overta tømmene som boss.
Men i underverdenen går livet fort.
ØLKRIGENE
Ølkrigene i Chicago var
et resultat av innbyrdes kamp mellom de ulike gjengene.
Det var mye vold når det gjaldt territorier.
Det var skyteepisoder. Det var hevnskyting.
CAPONES HOVEDKVARTER
En stor front var Torrio og Capones South Side-foretak
som var i konflikt med hjemmebrentrivalen i nord,
Dean O'Banion.
Han var blomsterhandler på dagtid.
Dean O'Banion prøvde å ta seg inn på Torrios territorium.
På dette tidspunktet begynte Torrio å bli lei.
Som lojal soldat visste Capone
hva han skulle gjøre, og hvem han skulle ringe.
Han bestilte ett nytt drap hos sin gamle mentor, Frankie Yale.
O'Banion jobbet i blomsterbutikken sin.
Noen få karer kom inn, men ingen han kjente igjen.
Én av dem var Frankie Yale.
Han hilste på dem, og de ga ham det som kalles Chicago-håndtrykket.
De tok hånden hans, trakk den frem og skjøt ham i magen.
Det var én trussel ryddet av veien, men O'Banion hadde mange venner.
Etter drapet på O'Banion tok Capone flere forholdsregler
og omga seg med livvakter.
Torrio var ikke så bekymret.
Etter en shoppingrunde dro Torrio og kona hjem
der O'Banions mannskap ventet.
De skjøt Torrio fem ganger, men han overlevde.
Mens Torrio kom seg
grep Capone sjansen til å bevise sin hengivenhet.
Capone dro til sykehuset, satt ved Torrios side
og sørget for at ingen fullførte jobben. Han var lojal og viste omsorg for Torrio.
Als tålmodighet og lojalitet betalte seg.
Da Torrio var blitt frisk,
sa han at han ville pensjonere seg i New York.
Det gjorde Capone, bare 26 år gammel,
til den nye bossen for Chicagos underverden.
Seks år etter at han landet i Chicago ble Al Capone Chicagos øverste boss,
men bryllupsreisen varte ikke lenge.
Ved å følge strategiplanens guide for å få drømmejobben
har du forløst ditt kriminelle talent, tatt til deg rett lærdom,
bevist ditt inntektspotensial og posisjonert deg for suksess.
Men nå som du har fått jobben,
er det sjalu rivaler som er ute etter blod.
Om du vil overleve den kommende stormen,
vil den neste leksjonen utgjøre en stor forskjell.
TAKTIKK FORSVAR TITTELEN DIN
Du har kommet deg til toppen av næringskjeden,
men det er bare snakk om tid før gribbene begynner å sirkle.
På gaten vil alle ta fra deg det du har,
og du må alltid beskytte det.
Vold er den beste måten.
Disse andre nye mafiabossene vil være enige.
Kun to måneder inn
i Nicodemo Scarfos styre over Philadelphia-mafiaen
siktet han på rivalene i byens greske mafia og fikk bossen
Chelsais Bouras og kjæresten drept på en restaurant sør i Philadelphia
så han kunne overta grekernes narkotikavirksomhet.
Da Hiroshi Yamamoto, løytnant i Yakuza, brøt ut
fra Japans største kriminelle organisasjon, Yamaguchi-gumi,
og dannet sin egen gruppe,
var hans første trekk som boss å drepe rivalen Masahisa Takenaka
som hadde fortrengt ham i rollen som gudfar.
Og mens lille Vic Orena var i sitt første år
som fungerende boss for Colombo-familien,
sikret han organisasjonens økonomi ved å beordre drapet på Thomas Ocera.
Ocera var anklaget for å ha skummet penger fra et familieeid renovasjonsfirma.
1 ÅR ETTER AT CAPONE BLE BOSS
Ølkrigene raste…
Mer enn 500 Chicago-gangstere er blitt drept av sine egne.
Ambisiøse konkurrenter ville utkonkurrere smuglervirksomheten hans,
så Capones første år som boss var en konstant kamp for å overleve.
Når nok karer lukter svakhet, vil de slå deg og drepe deg
så de kan ta det de vil ha.
Når alt du har jobbet for er truet, må du sende en beskjed.
Det er 27. april 1926.
Rivalene Myles og Bill O'Donnell bestemmer seg
for å nyte en kveld med drikking på Capones område.
De får snart selskap av flere venner.
I ukevis hadde O'Donnell-familien prøvd å ødelegge Capones omsetning
ved å rakke ned på kvaliteten på spriten hans.
Da Capone fant ut at de gjorde dette i hans egen bakgård,
bestemte han seg for ikke å legge seg på rygg.
Capone beordret sine menn til baren og erklærte at festen var over.
Brødrene blir truffet, men klarer å unnslippe.
Én av vennene deres er ikke så heldig.
Det var uflaks for Capone også,
for han hadde nettopp drept assisterende statsadvokat
William McSwiggin.
Capone ante ikke
at McSwiggin var ute med de karene den kvelden.
Da de innså at statsadvokaten var blitt drept,
fikk alle panikk.
Dette var ikke bare enda en gangster som ble drept.
Capones forsøk på å sikre posisjonen sin hadde slått tilbake.
Hele Chicago-politiet ble mobilisert for å felle den nye bossen.
Politiet økte presset
og røykte ut alle barene i byen.
Så Capone gikk under jorden.
Capone fulgte jakten på seg selv på avstand
og så på at legenden om ham vokste.
NG-BOSS CAPIONI DREPER FIENDE
Til slutt bestemte Capone at det var på tide å komme ut
og forsvare seg.
Han innkalte til pressekonferanse i Chicago. På tinghustrappen
kunngjorde han at Billy McSwiggin, statsadvokaten, var én av hans menn.
Han sto på lønningslisten hans.
Hvorfor ville han drepe McSwiggin?
"Jeg betalte godt og fikk det jeg betalte for."
"Jeg er her om politiet vil snakke med meg om det.
Er det noen spørsmål?
Jeg driver virksomheten og forteller gjerne om den."
Capone erklærte seg åpent som Chicagos mafiakonge.
Og på et øyeblikk ble legenden om Capone skapt.
Dette øyeblikket fører Capone inn i det nasjonale rampelyset.
Der forblir han
i fem blodige og strålende år
til han blir tatt for det ene som myndighetene aldri tolererer.
Skattesvindel.
Men Al Capones dyktighet i dette kapittelet i strategiplanen
førte ham fra gatene til maktens høyde.
Du må kanskje samle formuen din uten Al Capones upåklagelige timing.
Til det trenger du en vanntett forretningsplan.
En som revolusjonerer en industri og hjelper deg til å bygge et imperium.
Din guide til neste kapittel.
Heroinmagnaten Frank Lucas viste
at det er mer enn én måte å komme seg inn på Fortune 500-listen på.
Klar til å håve inn penger?
Tekst: Linda Hansen